વિવિધ કોમોડિટી વાયદા અને ઓપ્શન્સમાં મળીને પ્રથમ સત્રમાં એમસીએક્સ પર ૨૯૪૩૪૧ સોદામાં રૂ.૧૪૧૧૧.૩૯ કરોડનું ટર્નઓવર નોંધાયું હતું, જેમાં કોમોડિટી વાયદાઓનો હિસ્સો રૂ.૧૩૮૭૦.૩૧ કરોડનો અને ઓપ્શન્સનો હિસ્સો રૂ.૨૪૧.૦૮ કરોડનો રહ્યો હતો. કોમોડિટી વાયદાઓમાં કીમતી ધાતુઓમાં સોના-ચાંદીના વાયદાના ભાવમાં નરમાઈનો માહોલ હતો. સોનાના વાયદાના ભાવમાં ૧૦ ગ્રામદીઠ રૂ.૨૫૨ અને ચાંદીમાં કિલોદીઠ રૂ.૨૧૧ ઘટ્યા હતા. આ સામે બિનલોહ ધાતુઓની જાતેજાતના વાયદા વધી આવ્યા હતા. એનર્જીમાં ક્રૂડ તેલ અને નેચરલ ગેસ બંને ઢીલા રહ્યા હતા. કૃષિ કોમોડિટીઝમાં કોટનમાં ૪૭,૩૦૦ ગાંસડીના વોલ્યુમ સાથે વાયદાના ભાવમાં સુધારાનો સંચાર થયો હતો. એલચી, સીપીઓ, મેન્થા તેલમાં સર્વાંગી નરમાઈનો માહોલ હતો. કોમોડિટી વાયદાનો સૂચકાંક કોમડેક્સ પ્રથમ સત્રનાં અંતે ૩૮૬૦.૭૮ થયો હતો.